Vundament – Betoonpostidel vundament, rajada nii, et see ulataks allapoole maapinna külmumispiiri (1,2m).

Vundamendi ehitusel tuleb arvestada, et terrassile paigaldatakse hiljem kasvuhoone (asukoht märgitud joonisel). Hoone täpne info ja mõõtmed on nähtaval siin: <https://lahehouse.ee/tooted/kasvuhoone-no-2/>

Terrassi vundamendi ümbrus tuleb kaevata pinnasest tühjaks ja täita killustikuga.

Vundamendiridade samm alusroovituse all peab tagama terrassi konstruktsiooni jäikuse ja vastupidavuse (sh arvestama paigaldatava hoone raskust).

Alusroovitus tuleb isoleerida vundamendist hüdroisolatsiooni tõkkega.

Aluskonstruktsioonis tuleb kasutada sügavimmutatud alustalasid, mille vastupidavusklass ei ole väiksem kui paigaldavatel terrassilaudadel.

Terrassilauana tuleb kasutada Thermory: [Terrassilaud termosaar D45J 21x118x3000mm](https://puumarket.ee/toode/terrassilaud-termosaar-d45j-21x118x3000mm/). Võib pakkuda ka antud toote analoogi, kuid sellisel juhul tuleb see pakkumises eraldi välja tuua.

Terrass tuleb katta UV-kindla mineraalõliga.

Terrassipind peab olema kruvivaba st terrassilauad tuleb kinnitada varjatud klambriliistudega kinnitussüsteemiga (PaCS).

Laudis tuleb alla tuua ka terrassikülgedele.

Terrass tuleb paigaldada maapinnast ca 20 cm kõrgusele (samale tasapinnale elumaja trepi esimese astmega).

Töövõtja peab arvestama alljärgnevate tööülesannetega:

* Pinnase ettevalmistamine
* Killustik
* Geotekstiil paigaldamine
* Terrassi vundamendi rajamine
* Terrassi aluskarkassi ehitus
* Kinnitustarvikud ja lisamaterjalid
* Terrassilauad ja nende paigaldus
* Viimistlus